open-index/open-wikipedia-markdown huggingface dataset:
คุณครูจอมเวท เนกิมะ! (ละครโทรทัศน์)

**คุณครูจอมเวท เนกิมะ!** () เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีโตเกียว ตั้งแต่วันที่ 4 ตุลาคม พ.ศ. 2550 ถึงวันที่ 27 มีนาคม พ.ศ. 2551 โดยสร้างมาจากการ์ตูนเรื่อง คุณครูจอมเวท เนกิมะ! กำกับโดย อายุ คาเนดะ มีจำนวนทั้งสิ้น 26 ตอน

## ตัวละคร

## แหล่งข้อมูลอื่น
* เว็บไซต์อย่างเป็นทางการของสถานีโทรทัศน์ทีวีโตเกียว ที่ออกฉายภาพยนตร์เรื่อง "คุณครูจอมเวท เนกิมะ!" (ภาคคนแสดง)

หมวดหมู่:คุณครูจอมเวท เนกิมะ!
หมวดหมู่:ละครโทรทัศน์ญี่ปุ่น
กรุงเทพประกันภัย

**กรุงเทพประกันภัย** เป็นบริษัทประกันในประเทศไทย ภายใต้การบริหาร ของ นายกองโท ชัย โสภณพนิช ประธานกรรมการ และ ดร.อภิสิทธิ์ อนันตนาถรัตน ประธานคณะผู้บริหาร นายกองเอก เปล่งศักดิ์ ประกาศเภสัช ประธานคณะกรรมการตรวจสอบ

## ประวัติบริษัท
บริษัท กรุงเทพประกันภัย จำกัด (มหาชน) ก่อตั้งเมื่อวันที่ 15 เมษายน พ.ศ. 2490 ภายใต้ชื่อ บริษัท เอเซียพาณิชย์ประกันสรรพภัย จำกัด โดยการบริหารงานของชิน โสภณพนิช ผู้ก่อตั้งและบุกเบิกธนาคารกรุงเทพ ตั้งอยู่ที่ ถนนอนุวงศ์ เขตสัมพันธวงศ์ ต่อมาในปี พ.ศ. 2499 ได้ย้ายสำนักงานมาอยู่ที่อาคารเอเชีย ถนนเสือป่า ในปี พ.ศ. 2507 เปลี่ยนชื่อเป็นบริษัท กรุงเทพประกันภัย จำกัด

ในปีพ.ศ. 2511 สร้างสำนักงานแห่งใหม่บนถนนสีลม และได้เข้าตลาดหลักทรัพย์แห่งประเทศไทย และได้แปรสภาพเป็นบริษัท (มหาชน) จำกัด ในชื่อภาษาไทยว่า "บริษัท กรุงเทพประกันภัย จำกัด (มหาชน)" และชื่อสากลว่า Bangkok Insurance Public Company Limited ในวันที่ 1 กรกฎาคม พ.ศ. 2536

ในปี พ.ศ. 2542 บริษัท ได้ย้ายสำนักงานมายังทำเลสาทร ณ อาคารกรุงเทพประกันภัย ถนนสาทรใต้ แขวงทุ่งมหาเมฆ เขตสาทร กรุงเทพฯ 10120 

## ผู้ถือหุ้นรายใหญ่
: ข้อมูล ณ วันที่ 6 กุมภาพันธ์ พ.ศ. 2564

## อ้างอิง

## แหล่งข้อมูลอื่น

หมวดหมู่:บริษัทไทยที่ก่อตั้งในปี พ.ศ. 2490
หมวดหมู่:ธุรกิจประกันภัยและประกันชีวิต
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2536
น้ำแม่กก

**น้ำแม่กก** () เป็นแม่น้ำสายสำคัญสายหนึ่งในภาคเหนือของประเทศไทย มีต้นกำเนิดจากทิวเขาแดนลาวและทิวเขาผีปันน้ำตอนเหนือของเมืองกก จังหวัดเชียงตุงภายในอาณาเขตของรัฐฉานในประเทศพม่า ไหลเข้าสู่ประเทศไทยที่ช่องน้ำแม่กก อำเภอแม่อาย จังหวัดเชียงใหม่ ไหลมาเรื่อย ๆ จนผ่านตัวอำเภอเมืองเชียงราย หลังจากนั้นก็ไหลลงสู่แม่น้ำโขงที่บริเวณสบกก อำเภอเชียงแสน จังหวัดเชียงราย มีความยาว 285 กิโลเมตร (ในประเทศไทยยาว 130 กิโลเมตร) ลำน้ำสาขาที่สำคัญได้แก่ น้ำแม่ฝาง น้ำแม่ลาว น้ำแม่กรณ์ และน้ำแม่สรวย

## อ้างอิง

*
หมวดหมู่:แม่น้ำในจังหวัดเชียงราย
หมวดหมู่:แม่น้ำในจังหวัดเชียงใหม่
หมวดหมู่:แม่น้ำในประเทศพม่า
หมวดหมู่:แม่น้ำนานาชาติในทวีปเอเชีย
หมวดหมู่:ลำน้ำสาขาของแม่น้ำโขง
หมวดหมู่:รัฐฉาน
หมวดหมู่:อำเภอแม่อาย
หมวดหมู่:อำเภอเมืองเชียงราย
หมวดหมู่:อำเภอเชียงแสน
หมวดหมู่:พรมแดนธรรมชาติไทย–พม่า
แม่น้ำสาย

**แม่น้ำสาย** () เดิมเรียกว่า **แม่น้ำละว้า** (น้ำแม่ละว้า) เป็นแม่น้ำสายสำคัญที่เป็นสัญลักษณ์ของอำเภอแม่สาย จังหวัดเชียงราย มีความยาวรวมทั้งหมด 30 กิโลเมตร มีความยาวในประเทศไทย 15 กิโลเมตร

แม่น้ำสายแห่งนี้เป็นแม่น้ำที่เป็นพรมแดนทางธรรมชาติที่กั้นระหว่างไทยกับพม่า ต้นน้ำของแม่น้ำสายอยู่ที่ประเทศพม่าหลังจากนั้นก็ไหลผ่านประเทศไทยระหว่างอำเภอแม่สายกับแขวงท่าขี้เหล็กแล้วก็ไปรวมกับแม่น้ำรวกภายในอำเภอที่ตำบลเกาะช้าง แม่น้ำหลังจากนั้นก็ไหลรวมเข้ากับแม่น้ำโขงที่อำเภอเชียงแสน ชาวบ้านต่างใช้ประโยชน์จากแม่น้ำสายด้านเกษตรกรรม

แต่อย่างไรก็ตามแม่น้ำสายและแม่น้ำรวกต่างมีปัญหาการกัดเซาะของแม่น้ำทำให้ลำน้ำเปลี่ยนทิศทาง เกิดแผ่นดินงอกและแผ่นดินหด จึงเป็นเหตุพิพาทเรื่องดินแดนระหว่างไทยและพม่า จนมีข้อตกลงกันในปี พ.ศ. 2483 และการสำรวจร่องน้ำลึกในปี พ.ศ. 2530-31 แต่ทั้งสองฝ่ายต่างประสบปัญหาในการรักษาตลิ่ง

## อ้างอิง
 

## แหล่งข้อมูลอื่น
* 

หมวดหมู่:แม่น้ำในประเทศพม่า
หมวดหมู่:แม่น้ำในจังหวัดเชียงราย
หมวดหมู่:แม่น้ำนานาชาติในทวีปเอเชีย
หมวดหมู่:แม่น้ำกั้นพรมแดน
แม่น้ำสาย
หมวดหมู่:อำเภอแม่สาย
หมวดหมู่:อำเภอเชียงแสน
แม่น้ำรวก

**แม่น้ำรวก** () เป็นแม่น้ำสายสำคัญของภาคเหนือของประเทศไทย ที่เป็นพรมแดนทางธรรมชาติระหว่างประเทศไทยกับประเทศพม่า โดยมีต้นกำเนิดที่เทือกเขาแดนลาว ภายในอาณาเขตของประเทศพม่า แล้วไหลเข้าสู่ประเทศไทยที่อำเภอแม่สาย จังหวัดเชียงราย แล้วก็ไปรวมกับแม่น้ำสาย ซึ่งอยู่ในอำเภอเดียวกัน ซึ่งรวมกันในตำบลเกาะช้าง หลังจากนั้นก็ไหลลงสู่แม่น้ำโขงที่สามเหลี่ยมทองคำ อำเภอเชียงแสน จังหวัดเชียงราย ซึ่งจุดที่แม่น้ำรวกไปบรรจบกับแม่น้ำโขงที่สามเหลี่ยมทองคำ เรียกว่า **สบรวก**

รวก
รวก
หมวดหมู่:พรมแดนธรรมชาติไทย–พม่า
รวก
ร
รวก
หมวดหมู่:อำเภอแม่สาย
หมวดหมู่:อำเภอเชียงแสน
แม่น้ำเหือง

thumb|275x275px|แม่น้ำเหือง
**แม่น้ำเหือง** หรือตามสำเนียงท้องถิ่นว่า **แม่น้ำเหียง** เป็นแม่น้ำสายสำคัญของภาคตะวันออกเฉียงเหนือของประเทศไทยโดยที่มีบางส่วนของแม่น้ำเป็นพรมแดนธรรมชาติระหว่างไทยกับลาวโดยมีต้นกำเนิดมาจากจังหวัด​พิษณุโลกช่วงเขต​รอยต่อระหว่างไทยกับ​ลาว​ และไหลเข้าสู่เขตอำเภอนาแห้ว จังหวัดเลย หลังจากนั้นก็ไหลออกแม่น้ำโขงที่อำเภอเชียงคาน จังหวัดเลย ยาว 130 กิโลเมตร อยู่ในเขตประเทศไทย 20 กิโลเมตร และเป็นพรมแดนระหว่างไทยกับลาวอีก 110 กิโลเมตร

หมวดหมู่:แม่น้ำนานาชาติในทวีปเอเชีย
หมวดหมู่:แม่น้ำกั้นพรมแดน
แม่น้ำเหือง
หมวดหมู่:แม่น้ำในประเทศลาว
หมวดหมู่:แม่น้ำในจังหวัดพิษณุโลก
หมวดหมู่:แม่น้ำในจังหวัดเลย
หมวดหมู่:ลำน้ำสาขาของแม่น้ำโขง
แม่น้ำเหือง
แม่น้ำเหือง
ตีนครุ

**ตีนครุ** หรือ **ตีนกา** (┼) คือเครื่องหมายวรรคตอนชนิดหนึ่งของไทยในสมัยโบราณ มีลักษณะคล้ายเครื่องหมายบวกแต่ใหญ่กว่า ใช้สำหรับบอกจำนวนเงินตรา โดยใช้ตัวเลขกำกับไว้ 6 ตำแหน่งบนเครื่องหมาย ได้แก่ เหนือเส้นตั้งคือชั่ง มุมบนซ้ายคือตำลึง มุมบนขวาคือบาท มุมล่างขวาคือสลึง มุมล่างซ้ายคือเฟื้อง และใต้เส้นตั้งคือไพ วิธีอ่านจะอ่านจาก ชั่ง ตำลึง บาท สลึง เฟื้อง ไพ ตามลำดับ

จากรูปตัวอย่าง สามารถอ่านจำนวนเงินได้เท่ากับ 2 ชั่ง 4 ตำลึง 3 บาท 2 สลึง 1 เฟื้อง 2 ไพ

สำหรับจำนวนเงินที่มีเฉพาะ ตำลึง บาท สลึง หรือเฟื้อง สามารถเขียนย่อให้เหลือเพียงมุมใดมุมหนึ่งได้ เช่น

หมายถึงจำนวนเงิน 3 สลึง เป็นต้น

หมายเหตุ : ปัจจุบันนี้แพทย์แผนโบราณใช้เครื่องหมายนี้เป็นมาตราชั่งเฉพาะที่เกี่ยวกับเครื่องยาเท่านั้น

## อ้างอิง
* 

หมวดหมู่:เครื่องหมายวรรคตอนไทย
หมวดหมู่:อักษรไทย
นิคม จันทรวิทุร

thumb|ศาสตราจารย์พิเศษ นิคม จันทรวิทุร|180px
ศาสตราจารย์พิเศษ **นิคม จันทรวิทุร** (6 สิงหาคม พ.ศ. 2468 – 31 ตุลาคม พ.ศ. 2544) นักรณรงค์เคลื่อนไหวเพื่อสิทธิของแรงงานและคนยากจนด้อยโอกาส และนักวิชาการด้านแรงงานคนสำคัญคนหนึ่งของไทย เกิดที่บ้านท่าล้อ ตำบลสูงเม่น อำเภอสูงเม่น จังหวัดแพร่ ในครอบครัวไทย-จีน บิดาชื่อจันทร์ หรือ “พ่อเลี้ยงจันทร์” อพยพมาจากเมืองจีนตั้งแต่เล็ก ส่วนมารดาเป็นไทยชื่อ บัวจีน ศาสตราจารย์นิคม จันทรวิทุรเป็นบุตรคนที่ 9 จากพี่น้อง 11 คน บิดามีอาชีพทำนาและทำไม้

## การศึกษา
นิคม สำเร็จการศึกษานิติศาสตรบัณฑิต จากมหาวิทยาลัยธรรมศาสตร์ สำเร็จปริญญาโทด้านการบริหารสังคม จากมหาวิทยาลัยชิคาโก และปริญญาโทด้านเศรษฐศาสตร์แรงงาน จากมหาวิทยาลัยวิสคอนซิน สหรัฐอเมริกา ต่อมาได้รับพระราชทานปริญญาสังคมสงเคราะหศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์

## การทำงาน
นิคม เคยเป็นเลขาธิการสภาสังคมสงเคราะห์แห่งประเทศไทยคนแรก เป็นข้าราชการกรมประชาสงเคราะห์ และดำรงตำแหน่งอธิบดีกรมแรงงาน ในช่วง พ.ศ. 2515-2519 ระหว่างปี พ.ศ. 2519-2522 ได้ปฏิบัติงานในฐานะผู้อำนวยการสำนักงานพัฒนาบริหารงานด้านแรงงานขององค์การแรงงานระหว่างประเทศ ต่อมาได้เป็นผู้อำนวยการองค์การแรงงานระหว่างประเทศประจำกรุงธักกา ประเทศบังคลาเทศ จนถึงปี พ.ศ. 2525 จึงได้กลับมาทำงานที่ประเทศไทยเกี่ยวกับการผลักดันการเคลื่อนไหวปฏิรูปกฎหมายด้านแรงงานและสวัสดิการสังคม อีกทั้งยังเป็นอาจารย์พิเศษ บรรยายวิชากฎหมายแรงงาน คณะ นิติศาสตร์ มหาวิทยาลัยธรรมศาสตร์ และได้รับการแต่งตั้งเป็น ศาสตราจารย์พิเศษ ในเวลาต่อมา

นิคม เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

เคยลงสมัครรับเลือกตั้งสมาชิกสภาผู้แทนราษฎรเมื่อปี พ.ศ. 2529 สังกัดพรรคประชาธิปัตย์ โดยลงสมัครในเขต 8 กรุงเทพมหานคร ร่วมกับศุภชัย พานิชภักดิ์ และสมัย เจริญช่าง แต่นิคมกับสมัยไม่ได้รับเลือกตั้ง

## เครื่องราชอิสริยาภรณ์

## ดูเพิ่ม
*มูลนิธิ นิคม จันทรวิทุร http://nikomfoundation.org

## อ้างอิง

*สารานุกรมทรัพยากรมนุษย์ สถาบันทรัพยากรมนุษย์ มหาวิทยาลัยธรรมศาสตร์

หมวดหมู่:ศาสตราจารย์
หมวดหมู่:บุคคลจากอำเภอสูงเม่น
หมวดหมู่:ชาวไทยเชื้อสายจีน
หมวดหมู่:สมาชิกสภานิติบัญญัติแห่งชาติ
หมวดหมู่:ราชบัณฑิต
หมวดหมู่:พรรคประชาธิปัตย์
หมวดหมู่:บุคคลจากโรงเรียนพิริยาลัยจังหวัดแพร่
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากคณะสังคมสงเคราะห์ศาสตร์ มหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยชิคาโก
หมวดหมู่:นักวิชาการจากจังหวัดแพร่
เจ้าชายนีโกลาโอสแห่งกรีซและเดนมาร์ก

**เจ้าชายนีโกลาโอสแห่งกรีซและเดนมาร์ก** (ประสูติ: 22 มกราคม พ.ศ. 2415 - 8 กุมภาพันธ์ พ.ศ. 2481) พระราชโอรสในพระเจ้าจอร์จที่ 1 แห่งกรีซ และ สมเด็จพระราชินีโอลกาแห่งกรีซ ทรงเข้าอภิเษกสมรสกับแกรนด์ดัชเชสเยเลนา วลาดีมีรอฟนาแห่งรัสเซีย มีพระราชธิดา 3 พระองค์

หมวดหมู่:ราชวงศ์กลึคส์บวร์ค
หมวดหมู่:บุคคลจากเอเธนส์
ม่อจื๊อ

**ม่อจื๊อ** (; – ) เป็นนักปรัชญาชาวจีน คู่แข่งของขงจื๊อ หลักคำสอนของม่อจื๊ออยู่ในหนังสือที่มีชื่อเดียวกับชื่อของเขา คือ *ม่อจื๊อ* ประกอบด้วยข้อเขียน 53 บท เป็นทั้งข้อเขียนของเขาเองและที่สานุศิษย์ช่วยกันเรียบเรียงต่อเติม และมามีอิทธิพลต่อชาวจีนหลังจากที่เขาเสียชีวิตไปแล้วประมาณ 500 ปี

## ประวัติ
ม่อจื๊อ มีชื่อจริงว่า มั่ว ตี๋ (墨翟) สถานที่เกิดไม่แน่นอน บ้างก็ว่ามาจากแคว้นสุ้ง (ปัจจุบันอยูระหว่างมณฑลเหอหนานและมณฑลซานตง) บ้างก็ว่ามาจากแคว้นเดียวกับขงจื๊อ  คือมาจากแคว้นหลู่

แนวความคิดของม่อจื๊อเป็นปฏิปักษ์อย่างรุนแรงต่อแนวความคิดของขงจื๊ออย่างเห็นได้ชัด ถึงแม้ว่าความต้องการที่เหมือนกันคือ เพื่อปรับปรุงให้สังคมดีขึ้น แต่ม่อจื๊อไม่นิยมวิธีการของขงจื๊อ โดยโจมตีว่า "เป็นวิธีการที่ไม่ได้ผลและเสียเวลา" ม่อจื๊อเน้นถึง ประโยชน์และความใช้ได้ของขนบธรรมเนียมประเพณีมากกว่าจะต้องยึดถือตามขงจื๊อทั้งหมด เชื่อในความเป็นไปของโลกหน้า สนับสนุนให้มนุษย์มีความรักซึ่งกันและกัน เขาเชื่อว่าความรักโดยไม่จำกัดเชื้อชาติ วรรณะ ชนชั้น หรือความยากดีมีจน ประณามการทำสงคราม

ความแตกต่างระหว่างแนวความคิดของขงจื๊อกับม่อจื๊อนี้ ทำให้ขงจื๊อได้รับขนานนามว่า "เป็นนักประมวลขนบธรรมเนียมประเพณีที่ดีมาใช้" แต่ม่อจื๊อเป็น "นักวิจารณ์ นักติชม" นอกจากนี้ม่อจื๊อยังได้รับการยกย่องว่าเป็นผู้นำความรู้ทางด้านตรรกศาสตร์เข้ามาใช้ในจีนเป็นคนแรก เกี่ยวกับตำแหน่งผู้ปกครองม่อจื๊อมีความเห็นว่า "ผู้ปกครองควรได้ตำแหน่งเพราะความดีและความสามารถส่วนตัวมากกว่าได้มาโดยการสืบตำแหน่ง ถ้าผู้ปกครองไม่มีความสามารถก็ควรจะยกตำแหน่งนี้ให้ที่ปรึกษาจะดีกว่า"

## อ้างอิง

## แหล่งข้อมูลอื่น

*Mozi, biographical profile, including quotes and further resources, at Utilitarianism.net
*
* Full text of the ''Mozi'' (Chinese with English translation based on Mei's translation.)
* Mozi in the *[[Internet Encyclopedia of Philosophy]]*

หมวดหมู่:นักปรัชญาชาวจีน
หมวดหมู่:นักปรัชญาในศตวรรษที่ 5 ก่อนคริสตกาล
ฎีกา

**ฎีกา** อาจหมายถึง

* กฤษฎีกา, แผลงมาจาก "กติกา"
* ฎีกา (คัมภีร์), ชื่อคัมภีร์หนังสือที่แก้หรืออธิบายคัมภีร์อรรถกถา
* ถ้อยคำของพระพุทธเจ้า, เช่น มีพระพุทธฎีกาตรัสแก่พระอานนท์ว่า ทรงปลงอายุสังขารแล้ว อีกสามเดือนจะนิพพาน
* ถ้อยคำของสมเด็จพระสังฆราช, เช่น สมเด็จพระบรมราชาธิบดีศรีมหาจักรพรรดิราชมีจิตศรัทธาอนุโมทนาด้วยกับพุทธฎีกาของพระสังฆราช ในการตั้งมหาเถรสาริบุตรขึ้นเป็นพระมหาเถรปิยทัศศรีสาริบุตร
* ฎีกานิมนต์, หนังสือที่เขียนนิมนต์พระสงฆ์
* ใบฎีกา, ใบบอกบุญเรี่ยไร
* ใบฎีกา, ตำแหน่งฐานานุกรมของพระสงฆ์ไทย
* ฎีกา (คำร้องทุกข์), คำร้องทุกข์ที่ราษฎรทูลเกล้าฯ ถวายต่อพระมหากษัตริย์
* การอุทธรณ์ต่อศาลสูงสุด, การคัดค้านคำพิพากษาหรือคำสั่งศาลอุทธรณ์ ที่คู่ความยื่นเพื่อเสนอให้ศาลสูงสุดพิจารณาพิพากษาหรือวินิจฉัยชี้ขาด
* ศาลฎีกา, ศาลยุติธรรมชั้นสูงสุดของประเทศไทย
กีปู

thumb|200px|right|ตัวอย่างของกีปู
**กีปู** () เป็นวิธีการเก็บบันทึกข้อมูลตัวเลขของวัฒนธรรมโบราณในแถบเทือกเขาแอนดีส กีปูจะประกอบด้วยเชือกหลักหนึ่งเส้นที่ถูกผูกไว้ด้วยเชือกหลากสีที่มีปมลักษณะแตกต่างกัน ตัวเลขจะถูกบันทึกเป็นเลขฐานสิบ คำว่ากีปูในภาษาเกชัวแปลว่า "ปม" ชาวอินคาไม่มีตัวอักษรและตัวเลข ดังนั้นจึงใช้เชือกหลากสีและการมัดปมเชือกเพื่อแสดงจำนวน สำหรับการนับตัวเลขจะใช้เลขฐานสิบเช่นกัน ตัวอย่าง หากเชือกหลักหน่วย มี 6 ปม เชือกหลักสิบมี 6 ปม ก็หมายถึงจำนวน 66   

ในสมัยของอาณาจักรอินคา กีปูถูกใช้อย่างกว้างขวาง เช่นการสำรวจประชากร การนับฝูงสัตว์ของกษัตริย์ การเก็บภาษี การวัดขนาดที่ดิน และการบันทึกข้อมูลปฏิทิน ผู้เก็บรักษากีปูที่เรียกว่า กีปูกามายุค (Quipu-kamayuq) จะมีหน้าที่สร้างกีปูขึ้นพร้อมกับจดจำคำอธิบายของกีปูนั้น ๆ ตำแหน่งนี้มักสืบทอดจากพ่อสู่ลูกไปพร้อมกับคำอธิบายกีปูแต่ละอัน

ปัจจุบันมีกีปูหลงเหลืออยู่เพียงประมาณ 600 อันทั่วโลก เพราะถูกชาวสเปนที่เข้ายึดครองอาณาจักรอินคานำไปเผาทิ้งเนื่องจากคิดว่าเชือกเหล่านั้นเกี่ยวข้องกับความชั่วร้าย

## อ้างอิง
Terence N. D'Altroy, *The Incas*, Blackwell Publishing, 2002, หน้า 15-19.

หมวดหมู่:จักรวรรดิอินคา
หมวดหมู่:สัญกรณ์คณิตศาสตร์
ชนาพัทธ์ ณ นคร

**ชนาพัทธ์ ณ นคร** หรือ "เตมูจิน" อดีตที่ปรึกษารัฐมนตรีช่วยว่าการกระทรวงแรงงานและสวัสดิการสังคม สมัยรัฐบาลชวลิต ยงใจยุทธ

ชนาพัทธ์ เกิดเมื่อวันที่ 10 กันยายน พ.ศ. 2514 ที่จังหวัดนครศรีธรรมราช มีชื่อเสียงขึ้นมาจากการเป็นผู้ที่ตอบกระทู้ต่าง ๆ ในเว็บไซต์พันทิปดอตคอม โดยเฉพาะประเด็นที่เกี่ยวกับการเมือง โดยใช้นามแฝงว่า **เตมูจิน**

ต่อมาชนาพัทธ์ เป็นผู้นำของขบวนการภาคประชาชนที่ใช้ชื่อว่า **กลุ่มประชาชนผู้รักประชาธิปไตย** ที่มีการเคลื่อนไหวในลักษณะที่สนับสนุนทักษิณ ชินวัตร และพรรคไทยรักไทย และต่อต้านผู้ที่ต่อต้านทักษิณ ชินวัตร

ภายหลังการรัฐประหารในวันที่ 19 กันยายน พ.ศ. 2549 ชนาพัทธ์เริ่มมีท่าทีที่เปลี่ยนไป โดยเริ่มเป็นผู้เปิดประเด็นเปิดโปงขบวนการต่าง ๆ ที่เกี่ยวข้องกับการเคลื่อนไหวของฝ่ายรัฐบาลทักษิณ ที่ต่อต้านฝ่ายที่กระทำการรัฐประหาร เช่น เป็นผู้ออกมาเปิดโปงว่า เนวิน ชิดชอบ เป็นผู้จ้างวานให้มีการชุมนุมเพื่อต่อต้านรัฐบาลหลังการรัฐประหารและคณะมนตรีความมั่นคงแห่งชาติ (คมช.) หรือกล่าวหากลุ่มเครือข่าย 19 กันยา ต้านรัฐประหาร เป็นต้น

วันที่ 9 กรกฎาคม พ.ศ. 2551 ศาลอาญาพิพากษาคดีที่ชนาพัทธ์ ให้สัมภาษณ์สื่อมวลชน เมื่อวันที่ 1 ธันวาคม พ.ศ. 2549 ว่าเนวิน ชิดชอบ อดีตรัฐมนตรีประจำสำนักนายกรัฐมนตรี ว่า สนับสนุนเงินจำนวน 10 ล้านบาท ให้กับสุดชาย บุญไชย ในการเคลื่อนไหวทางการเมืองเพื่อต่อต้านรัฐบาลพลเอกสุรยุทธ จุลานนท์  รวมถึงคณะมนตรีความมั่นคงแห่งชาติ (คมช.) ว่าไม่มีมูลความจริง และทำให้เนวินได้รับความเสียหาย ศาลพิพากษาลงโทษจำคุกชนาพัทธ์ 6 เดือน พร้อมทั้งปรับ 10,000 บาท ความผิดฐานหมิ่นประมาทด้วยการโฆษณา แต่ให้รอลงอาญา 2 ปี และล่าสุดถูกตัดสินจำคุก 2 เดือน ฐานหมิ่นประมาทนพดล

## อ้างอิง
* ฉีกหน้ากากแกนนำสนามหลวง "เตมูจิน" ที่แท้เด็กในคาถา ทรท. 
* คำชี้แจง - กรณีการให้สัมภาษณ์ของนายชนาพัทธ์ ณ นคร หรือ เตมูจิน 
*สั่งจำคุก'เตมูจิน'6เดือน หมิ่น'เนวิน'หนุนเงินต้านคมช.

หมวดหมู่:นักเคลื่อนไหวชาวไทย
หมวดหมู่:การเมืองภาคประชาชน
หมวดหมู่:บุคคลจากจังหวัดนครศรีธรรมราช‎
หมวดหมู่:สกุล ณ นคร
ศุภกิจ ตังทัตสวัสดิ์

**ศุภกิจ ตังทัตสวัสดิ์** (เกิด 1 มีนาคม พ.ศ. 2517) ชื่อเล่น **แมน** เป็นนักแสดง พิธีกร นักร้อง และนักการเมืองชาวไทย

## ประวัติ
ศุภกิจเป็นบุตรของนายแพทย์กิจจา และนางสุกัญญา ตังทัตสวัสดิ์ จบการศึกษาจากโรงเรียนเซนต์คาเบรียล ปริญญาตรีจาก คณะนิเทศศาสตร์ มหาวิทยาลัยกรุงเทพ สาขาโฆษณา มีน้องชายที่เป็นดารานักแสดงด้วยกัน คือ พนมกร ตังทัตสวัสดิ์ (แซน)

เริ่มเข้าสู่วงการบันเทิงจากเวทีประกวดหนุ่มสาวแพรว หลังจากได้ตำแหน่งติด 1 ใน 5 ก็เริ่มต้นจากงานถ่ายแฟชั่นเป็นอย่างแรก หลังจากนั้นมีผลงานโฆษณาเช่น โฆษณาโกดักชุดที่แสดง คู่กับ สุนิสา สุขบุญสังข์, หมากฝรั่งบับบาลูน คู่กับ คลาวเดีย จักรพันธุ์ ต่อมามีผลงานละครเรื่อง บอกแล้วไงวัยสะรุ่น จนมาโด่งดังกับละครเรื่อง อรุณสวัสดิ์ ทางช่อง 7 แล้วจึงผันตัวมาเป็นนักร้อง มีผลงานอัลบั้มชุด *แมนกวนเมือง* ภายใต้การดูแลของบริษัทเอ็มสแควร์

ในส่วนผลงานละคร เช่น คุณนายโอซาก้า, ใต้ฟ้าสีคราม, เยาวราชในพายุฝน, รอยอดีต, เลือดขัตติยา, มังกรเดียวดาย, อังกอร์, ขุมทรัพย์อมตะนคร ในงานทางด้านพิธีกร เคยเป็นพิธีกรรับเชิญให้กับรายการบ้านเลขที่ 5 เป็นพิธีกรรายการ มิติลี้ลับ รวมทั้งมีผลงานภาพยนตร์อย่างเช่น *[[เดอะเลตเตอร์ เขียนเป็นส่งตาย]]* (2549), *[[สุริโยไท]]* (2544) เป็นต้น ส่วนงานประจำ เป็นผู้จัดการฝ่ายการตลาดสนามซ้อมกอล์ฟ PAR 3 Masters อีกทั้งยังเคยร่วมแสดงเป็นตัวละครหลักในละครเวทีเรื่องบัลลังก์เมฆเมื่อปี 2544-2545 ในบท **"ปานเทพ"**

## ชีวิตส่วนตัว
ในทางด้านชีวิตส่วนตัว ศุภกิจได้ผ่านการสมรสกับ อโณมา ศรัณย์ศิขริน นักแสดงลูกครึ่งไทย-ญี่ปุ่น ต่อมาในปี 2553 ได้ออกมาแถลงข่าวว่าได้เลิกรากันแล้ว 

## ชีวิตทางการเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ศุจกิจลงสมัคร ส.ส.แบบแบ่งเขต ในพื้นที่กรุงเทพมหานคร เขต 12 (บางเขน) สังกัดพรรคภูมิใจไทย

## ละครโทรทัศน์

## มิวสิกวิดีโอ
* เพลง ฉันคนนี้ก็คน ของ จักรพันธ์ ครบุรีธีรโชติ
* เพลง โสภาสถาพร ของ บิลลี่ โอแกน (2535)
* เพลง สิ่งสำคัญ ของ เอ็นโดรฟิน

## ผลงานภาพยนตร์
* สุริโยไท รับบท พระเจ้าตะเบ็งชะเวตี้
* เดอะเลตเตอร์ เขียนเป็นส่งตาย
* ฝากไว้...ในกายเธอ รับบท โค้ชเสรี
* บ้านขังวิญญาณ My House รับบท อาจารย์ชวิน
* ไพรดิบ รับบท ภูตตะขาบ
* SUR-REAL รับบท ตำรวจหนุ่ม

## กำกับภาพยนตร์
* สีเรียงเซียนโต๊ด (2557)

## ผลงานเพลง
* แมนกวนเมือง (2537)

## พิธีกร
* แขกตามดอย ทางช่องยูทูบ:แขกตามดอย (2563)
* รายการ "มิติลี้ลับ" สถานีโทรทัศน์สีกองทัพบกช่อง 7 (ช่อง 7 HD)

## อ้างอิง

หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:พิธีกรชาวไทย
หมวดหมู่:นักร้องชายชาวไทย
หมวดหมู่:ยูทูบเบอร์ชาวไทย
หมวดหมู่:นักการเมืองไทย
หมวดหมู่:พรรคภูมิใจไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
เจซัน

**เจซัน** (  แปลว่า *สัญกรณ์วัตถุ[[จาวาสคริปต์]]*) เป็นฟอร์แมตสำหรับแลกเปลี่ยนข้อมูลคอมพิวเตอร์ ฟอร์แมต JSON นั้นอยู่ในรูปข้อความธรรมดา (plain text) ที่ทั้งมนุษย์และโปรแกรมคอมพิวเตอร์สามารถอ่านเข้าใจได้ 

มาตรฐานของฟอร์แมต JSON คือ RFC 4627 มี Internet media type เป็น `application/json` และมีนามสกุลของไฟล์เป็น `.json`

ปัจจุบัน JSON นิยมใช้ในเว็บแอปพลิเคชัน โดยเฉพาะ AJAX โดย JSON เป็นฟอร์แมตทางเลือกในการส่งข้อมูล นอกเหนือไปจาก XML ซึ่งนิยมใช้กันอยู่แต่เดิม สาเหตุที่ JSON เริ่มได้รับความนิยมเป็นเพราะกระชับและเข้าใจง่ายกว่า XML

## โครงสร้างของฟอร์แมต

เจสัน เป็นรูปแบบสายอักขระ (String) ชนิดหนึ่งที่ถูกจัดเก็บในรูปแบบที่สามารถอ่านและเข้าใจได้ง่าย ถ้าจะให้เข้าใจง่าย ๆ ก็คือเจสันเปรียบเสมือนรูปแบบของ อาเรย์ (Array) ชนิดหนึ่งที่ใช้รับส่งข้อมูลผ่านอาแจ็กซ์เพราะซึ่งปกติแล้วถ้าเราต้องการรับ-ส่งข้อมูลผ่านอาแจ็กซ์ต่าง ๆ นั้น จะต้องรับ-ส่งมาในรูปแบบของสายอักขระทั้งก้อน และเมื่อฝั่งอาแจ็กซ์ทำการรับค่าที่ทำการส่งค่ากลับมาจากเซิร์ฟเวอร์ ก็จะต้องนำสายอักขระ เหล่านั้นมาตัดตำแหน่งที่ต้องการ เพื่อเอาสายอักขระตัวที่ต้องการมาใช้ แต่สำหรับเจสันแล้ว สามารถรับส่งชุดค่าตัวแปรได้ทั้งฝั่งไคลเอนต์ (Client) และฝั่งเซิร์ฟเวอร์ (Server) โดยทั้ง 2 ฝั่งสามารถทำการเข้ารหัสและถอดรหัสโดยใช้เจสันเอนโค้ด   (Json Encode) และ เจสันดีโค้ด (Json Decode) เพื่ออ่านค่าตัวแปรเหล่านั้น และจะเรียกใช้งานมันได้อย่างไร ซึ่งปกติแล้วจะอยู่ในรูปแบบของอาเรย์และสำหรับตัวแปรเจสันนั้นไม่จำกัดแค่รับส่งข้อมูลผ่านเว็บเบราว์เซอร์เท่านั้น แต่ยังสามารถนำเจสันไปประยุกต์กับการรับส่งข้อมูลในรูปแบบอื่น ๆ ได้ เช่นการจับเก็บข้อมูลในรูปแบบของ สายอักขระในข้อความหรือการรับส่งผ่านตัวให้บริการเว็บไซต์ (Web Service) ก็สามารถทำได้เช่นเดียวกัน

JSON นั้นใช้ความสัมพันธ์ของภาษาจาวาสคริปต์ แต่ไม่ถูกมองว่าเป็นภาษาโปรแกรม กลับถูกมองว่าเป็นภาษาในการแลกเปลี่ยนข้อมูลมากกว่า ในปัจจุบันมีไลบรารีของภาษาโปรแกรมอื่นๆ ที่ใช้ประมวลผลข้อมูลในรูปแบบ JSON มากมาย

โค้ดตัวอย่างของ JSON เป็นดังนี้


```javascript
{
     "firstName": "John",
     "lastName": "Smith",
     "address": {
         "streetAddress": "21 2nd Street",
         "city": "New York",
         "state": "NY",
         "postalCode": "10021"
     },
     "phoneNumbers": [
         "212 555-1234",
         "646 555-4567"
     ]
 }
```


### ประเภทข้อมูล

* จำนวน: จำนวนทศนิยม, ไม่สามารถมีค่าที่ไม่มีค่าที่เป็นตัวเลขเช่นค่าไม่ใช่จำนวนได้
* สายอักขระ ()
* ชนิดข้อมูลแบบบูล ()
* แถวลำดับ ()

## แหล่งข้อมูลอื่น

* เว็บไซต์ JSON
* รูปแบบ JSON
*รูปแบบออนไลน์ JSON
* ผู้ดู JSON

## ภาษาที่ใช้ในการแลกเปลี่ยนข้อมูลระหว่างระบบ
ในการส่งข้อมูลและบันทึกข้อมูลระหว่างระบบมีหลากหลายรูปแบบ รูปแบบที่เป็นที่นิยมคือ
* XML
* JSON
* BSON (http://bsonspec.org/)

หมวดหมู่:ภาษาจาวาสคริปต์
หมวดหมู่:เจซัน
วิทยามะเร็ง

**วิทยามะเร็ง** หรือ **วิทยาเนื้องอก** () เป็นสาขาหนึ่งของวิชาแพทยศาสตร์ที่ศึกษาเกี่ยวกับเนื้องอกหรือมะเร็ง และเพื่อให้เกิดความเข้าใจในการเจริญ, การวินิจฉัย, การรักษา และการป้องกันมะเร็ง รากศัพท์ของคำว่า oncology มาจากภาษากรีก *onkos* (ογκος) หมายถึงก้อนหรือเนื้องอก และ *-ology* ซึ่งหมายถึง การศึกษาเกี่ยวกับ 

แพทย์ผู้เชี่ยวชาญด้านวิทยามะเร็งนั้นจะเกี่ยวข้องกับการดูแลผู้ป่วยในหลากหลายด้าน ไม่ว่าจะเป็นกายภาพบำบัด, จิตบำบัดหรือการให้คำปรึกษา, พันธุศาสตร์คลินิก ในทางกลับกันแพทย์นั้นต้องประสานงานกับพยาธิแพทย์เพื่อให้เข้าใจถึงธรรมชาติของเนื้องอกเพื่อช่วยในการรักษา

วิทยามะเร็งเกี่ยวข้องกับ
* การวินิจฉัยมะเร็ง
* การรักษา เช่น การผ่าตัด, เคมีบำบัด, รังสีรักษา และอื่นๆ
* การติดตามผลการรักษา
* การรักษาบรรเทา (Palliative care) ในผู้ป่วยมะเร็งระยะสุดท้าย
* ประเด็นทางจริยศาสตร์ที่เกี่ยวข้องกับการดูแลผู้ป่วยมะเร็ง
* การคัดกรองผู้ป่วย ในประชากร หรือในสมาชิกครอบครัวของผู้ป่วยซึ่งน่าจะมีการถ่ายทอดทางพันธุกรรม เช่น มะเร็งเต้านม

## แหล่งข้อมูลอื่น
* สถานวิทยามะเร็งศิริราช 
* National Cancer Institute 
* American Cancer Society
* PACT: Programme of Action for Cancer Therapy Program to establish cancer care capacity and comprehensive cancer control in developing world
* Canadian Cancer Society
* BC Cancer Agency
* International Agency for Research on Cancer
* Cancer Research UK
* Cancerbackup
* MacMillan cancer relief
* Multinational Association of Supportive Care in Cancer
* Quackwatch guide to alternative cancer therapies
* Oncowiki: A Wiki based repository of Cancer Chemotherapy Regimens 
* American Society of Clinical Oncology
* People Living With Cancer
* People Living With Cancer South Africa 
* Articles on the scientific basis of popular alternatives.

หมวดหมู่:พฤฒาวิทยา
บัญชา อ่อนดี

**บัญชา อ่อนดี** นักเขียนชาวไทย โดยมีผลงานในการที่เข้ารอบสุดท้ายของรางวัลซีไรต์ในประเทศไทย ในปี 2546 ในชื่อเรื่อง "เสือตีตรวน

## ประวัติ
บัญชา อ่อนดี เกิดที่จังหวัดอุตรดิตถ์ เป็นบุตรชายคนสุดท้องของจำนวนพี่น้องเก้าคน จบวิชาพลศึกษา เริ่มต้นจากงาน รปภ. ครู ก่อนเข้ากรุงเทพฯ เป็นนักหนังสือพิมพ์ จากสายข่าวกีฬา สู่วรรณกรรม จากหนังสือพิมพ์ข่าวสด ปัจจุบันเป็นบรรณาธิการในเครือผู้จัดการ

นอกจาก "เสือตีตรวน" แล้ว ยังมีผลงาน "แผ่นแก้มกาลเวลา"(บทกวี) "ดาวดวงนั้น" (เรื่องยาว) และหนังสือรวมบทความปกิณกะอีกจำนวนหนึ่ง

หมวดหมู่:นักเขียนชาวไทย
โจ ฮิงาชิ

**โจ ฮิงาชิ** (; ) เป็นตัวละครเอกในเกมส์และการ์ตูนเรื่องตำนานกาโรเด็นเซ็ตสึ รวมทั้ง*[[เดอะคิงออฟไฟท์เตอร์ส]]* ซึ่งเป็นนักสู้ชาวญี่ปุ่นผู้ใช้วิชามวยไทยในการต่อสู้ และได้รับการจัดให้เป็นตัวละครหลักของเกมมานานกว่าหนึ่งทศวรรษ เขาเป็นนักมวยไทยชาวญี่ปุ่นผู้มีแถบผ้าคาดหัวเป็นรูปธงชาติญี่ปุ่นและไว้ผมตั้งเป็นสัญลักษณ์ประจำตัว อีกทั้ง มีผ้าพันมือ สวมถุงเท้าแบบชุดของนักมวยไทย ทั้งนี้ โจมักสวมกางเกงมวยไทยสีเหลือง, แดง, ส้มเป็นประจำแทบทุกภาค นอกจากนี้ เขายังเคยสวมกางเกงมวยไทยเป็นสีน้ำเงิน และรัดด้วยประเจียดที่ต้นแขนในบางภาค

ค.ศ. 1997 นิตยสารเกมเมสท์ ได้รับการโหวตเป็นตัวละครที่ได้รับความนิยมเป็นอันดับที่สามสิบเก้า ซึ่งอยู่ในอันดับเดียวกันกับจิน ชอนเรย์ จากเกมตำนานกาโร และแซนกีฟจากสตรีทไฟท์เตอร์ นอกจากนี้ จากการสำรวจความนิยมจากเว็บไซต์นีโอจีโอฟรีค เขาได้รับผลการโหวตเป็นตัวละครที่ได้รับคะแนนความนิยมสูงสุดเป็นอันดับสองด้วยคะแนน 3,654 คะแนนโหวต โจยังกลายมาเป็นมาสคอตหลักของนีโอจีโอฟรีคสำหรับบทวิเคราะห์และเรื่องราวเกี่ยวกับเกมใหม่จาก SNK 

จากภาพลักษณ์ที่โดดเด่น ส่งผลให้โจ ฮิงาชิ เป็นตัวละครที่ได้รับความนิยมในระดับนานาประเทศ ซึ่งครั้งหนึ่งได้มีการจัดประกวดคอสเพลย์ที่เมืองเซาเปาโล ประเทศบราซิล ในเดือนมกราคม ค.ศ. 2006 ผู้สมบทบาทโจ ฮิงาชิ เป็นฝ่ายชนะเลิศในการประกวด โจ ฮิกาชิ มีท่าไม้ตายคือ เฮอริเคนอัปเปอร์, สแลชคิก, ไทเกอร์คิก และมีสุดยอดท่าไม้ตายคือ สกรูอัปเปอร์ รวมทั้ง โจ ฮิกาชิ ยังกลับมามีบทบาทอีกครั้งในเกม เดอะคิงออฟไฟท์เตอร์ส XIII

## ประวัติตามท้องเรื่อง
แม้ว่าโจ ฮิงาชิ จะมีถิ่นกำเนิดอยู่ที่ประเทศญี่ปุ่น แต่เขาก็ใช้เวลาส่วนใหญ่อยู่ที่ประเทศไทยสำหรับการฝึกวิชามวยไทย ภายหลังจากที่เขาได้เป็นแชมป์มวยไทยแล้ว เขาก็มุ่งหน้าสู่เซาธ์ทาวน์เพื่อพิสูจน์ฝีมือในศึกเดอะคิงออฟไฟท์เตอร์สทัวร์นาเมนท์ เช่นเดียวกันกับเทอร์รี่ โบการ์ด และแอนดี้ โบการ์ด ที่กำลังตามล่ากีส ฮาวเวิร์ด เพื่อล้างแค้นให้บิดาของตน แล้วพวกเขาก็ได้มาเป็นเพื่อนสนิทกันในเวลาต่อมา จากการที่มีผู้ชื่นชอบโจ ฮิงาชิ ทำให้มวยไทยกลายเป็นที่รู้จักมากขึ้นตามไปด้วย นอกจากนี้ "โจ ฮิกาชิ" ยังมีสหายเก่าเป็นนักมวยไทยชื่อหัวใจ ซึ่งเคยเป็นศัตรูกันมาก่อนด้วยเช่นกัน

## สื่อผสม
ชื่อดนตรีประกอบฉากต่อสู้ของโจ มักใช้ชื่อที่เป็นภาษาไทยหรือบ่งบอกความเป็นไทยแฝงอยู่ด้วย ไม่ว่าจะเป็น : *Thai nanbu no tsutaetai atarashii shi* , *Wani no Mi* , *Thai nanbu ni tsutawatta sp no shi* , *The River* , *Kurikinton ~Gomame Guitar Ver.~* , *Kurikinton (Chestnuts and Mashed Sweet Potatoes)* , *Muay Thai* และ *Sharakusee ze*

## อ้างอิง

## แหล่งข้อมูลอื่น
* The King of Fighters 10th Anniversary Official Website 
* ข้อมูลที่เกี่ยวข้องกับ "โจ ฮิกาชิ" 

หมวดหมู่:ตัวละครการ์ตูนญี่ปุ่น
หมวดหมู่:ตัวละครชาวญี่ปุ่นในวิดีโอเกม
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักมวยไทย
หมวดหมู่:ตัวละครชายในวิดีโอเกม
อู๋ เจี้ยนหาว

**อู๋ เจี้ยนหาว** (; หรือ **แวนเนส อู๋**; ; เกิด 7 สิงหาคม ค.ศ. 1978) เป็นนักร้อง นักเต้น นักแสดง นายแบบ นักแต่งเพลงชาวไต้หวัน-อเมริกัน ซึ่งถูกจัดอยู่ในกลุ่มชน ABC (American-Born Chinese) เป็นที่รู้จักจากบทบาท "เหม่ยจั้ว" ในซีรีส์โทรทัศน์เรื่อง รักใสใส หัวใจสี่ดวง (2001) และเป็นสมาชิกของวงเอฟโฟร์ ต่อมาเปลี่ยนชื่อเป็น **JVKV**

## ประวัติ
อู๋ เจี้ยนหาวเกิดที่ ลอสแอนเจลิส แคลิฟอร์เนีย ประเทศสหรัฐอเมริกา ทำให้เขาพูดได้คล่องทั้ง 2 ภาษาคือจีนกลางและอังกฤษ เขาเคยเป็นตัวประกอบในมิวสิกวิดีโอรีมิกซ์ของ Run-DMC ในเพลง It's like That เขามีผลงานละครที่เป็นที่รู้จักอย่าง  “รักใสๆ หัวใจ 4 ดวง” (Meteor Garden) ทั้งภาค 1 และ 2 (2001/2002), Peach Girl (2002), Come To My Place (2002), Star Runner (2003), Dragon Squad (2005) Kung-Fu Fighter (2007) ปี 2008 “เติมฝัน...วันรัก” (Wish To See You Again) และในปี 2009 “สถานีต่อไป...ความสุข” (Autumn's Concerto)

ทางด้านผลงานเพลง เขามีโอกาสได้ออกอัลบั้มในนามวง F4 ถึง 3 อัลบั้มด้วยกัน คือ Meteor Garden (2001), Meteor Rain (2002) และ Fantasy 4 Ever (2003) จนโด่งดังไปทั่วเอเชีย และยังมีโอกาสได้ร่วมงานกับศิลปินระดับแนวหน้าหลายคน เช่น บียอนเซ่ ในเพลง Crazy in Love ในปี 2004 (วางขายเฉพาะในทวีปเอเชีย), Coco Lee ในเพลง Hip Hop Tonight ในปี 2006 รวมถึงการออกอัลบั้มคู่กับซูเปอร์สตาร์ชาวเกาหลี Kangta ในอัลบั้ม Scandal ในปี 2006 จนโด่งดังมาแล้วในประเทศเกาหลี

เขามีผลงานอัลบั้มเดี่ยว คือ Body Will Sing (2002) และ อัลบั้ม V.DUBB (2007) และในปี 2008 ออกอัลบั้มรวมเพลง “Vanness In Between New Songs & Greatest Hits” 

## อ้างอิง

หมวดหมู่:นักร้องไต้หวัน
หมวดหมู่:ศิลปินสังกัดโพนีแคนยอน‎
หมวดหมู่:บอยแบนด์ไต้หวัน
หมวดหมู่:บุคคลจากลอสแอนเจลิส
ตุ้มน้ำหนัก

**ตุ้มน้ำหนัก** () คือวัสดุที่ใช้สำหรับเทียบค่าน้ำหนัก ซึ่งกำหนดให้มีรูปร่างลักษณะทางชั่งตวงวัดโดยเฉพาะ ตามกฎหมายประเทศไทย สำนักชั่งตวงวัด สังกัดกรมการค้าภายใน เป็นหน่วยงานที่กำกับดูแล มาตรฐานตุ้มน้ำหนักของไทย ได้กำหนดไว้ใน พระราชบัญญัติมาตราชั่งตวงวัดไทย พ.ศ. 2542 ว่า ตุ้มน้ำหนัก คือ ตุ้มแสดงน้ำหนักที่ใช้ในการชั่ง ทั้งยังกำหนดหลักเกณฑ์ต่าง ๆ ที่เกี่ยวกับตุ้มนำหนักด้วย ตาม พรบ. ดังกล่าวมีตุ้มนำหนักอยู่ 2 ชนิด คือตุ้มน้ำหนักที่ไม่ได้ใช้ชั่งอัญมณี และตุ้มน้ำหนักที่ใช้ชั่งอัญมณี

## หน่วยน้ำหนักเมตริก
เนื่องจากนิยามหน่วยน้ำหนัก ที่กำหนดโดยสำนักงานชั่งตวงวัดระหว่างประเทศ (International Bureau of Weights and Measures; BIPM หรือ IBWM) ตามอนุสัญญาเมตริก (Convention du Mètre หรือ Metre Convention) หรือสนธิสัญญาเมตริก งประเทศไทยได้เข้าเป็นภาคีสมาชิกอนุสัญญาเมตริกและรับเอาวิธีเมตริกมาเป็นหลักการชั่งตวงวัดของประเทศเมื่อ พ.ศ. 2455 เป็นต้นมาจนถึงปัจจุบัน กำหนดให้ใช้หน่วยเป็น กิโลกรัม ซึ่งหมายถึง แท่งโลหะต้นแบบหรือตุ้มน้ำหนักต้นแบบ (เรียก *แบบประถมสากลหน่วยกิโลกรัม*) ที่กำหนดร่วมกันระหว่างสมาชิก เป็นกิโลกรัม และต่อมาได้จำลองน้ำหนักให้กับตุ้มกิโลกรัมอื่น ๆ เพื่อนำไปเป็น ต้นแบบให้กับการผลิตตุ้มน้ำหนักอื่น ๆ สำหรับนำไปกำหนดเป็นค่าน้ำหนักให้กับเครื่องชั่งชนิดต่างในอุตสาหกรรมการผลิตเครื่องชั่ง

เนื่องจากความหลากหลายในงานและความต้องการ จึงมีความพยายามที่จะแบ่งระดับชั้นตุ้มน้ำหนัก ให้หลากหลาย เพื่อการใช้งานต่าง ๆ จึงได้ร่วมมือกันระหว่างประเทศสมาชิก กำหนดมาตรฐานตุ้มน้ำหนักออกเป็นประเภทต่าง คือ E1, E2, F1, F2, M1, M1-2, M2, M2-3, M3 โดยใช้ความสามารถในการรักษาค่าผลผิดเป็นตัวกำหนด ซึ่งความสามารถเช่นนี้ขึ้นอยู่กับวัสดุ รูปร่าง ขนาด ความหนาแน่น การเก็บรักษาจัดการตุ้มน้ำหนัก เป็นต้น

## ดูเพิ่ม
* น้ำหนัก
* เครื่องชั่ง

## อ้างอิง

หมวดหมู่:การวัด
แม่น้ำโก-ลก

**แม่น้ำโก-ลก** เป็นแม่น้ำสายสำคัญของภาคใต้ตอนล่างของประเทศไทย เป็นแม่น้ำที่กั้นพรมแดนระหว่างไทยกับมาเลเซีย ชื่อแม่น้ำในภาษามลายูมีความหมายว่า 'แม่น้ำมีดพร้า' แม่น้ำนี้กั้นระหว่างรัฐกลันตันของประเทศมาเลเซียกับจังหวัดนราธิวาสของประเทศไทย และมีสะพานมิตรภาพเชื่อมระหว่างเมืองรันเตาปันจังของมาเลเซียและเมืองสุไหงโก-ลกของไทย โดยเมืองรันเตาปันเจาอยู่ในเขตปลอดอากร

แม่น้ำนี้ไหลลงตรงอ่าวไทยที่อำเภอตากใบ จังหวัดนราธิวาส โดยพื้นที่ริมแม่น้ำนี้ถูกน้ำท่วมประจำฤดูในช่วงมรสุม ครั้งหนึ่ง เคยมีเหตุการณ์น้ำท่วมขนาดใหญ่ในวันที่ 21 ธันวาคม พ.ศ. 2552 ซึ่งก่อให้เกิดการอพยพฉุกเฉินในรัฐกลันตันบางส่วน

แม่น้ำนี้มีต้นกำเนิดที่เขาเยลีบนทิวเขาสันกาลาคีรีในอำเภอสุคิริน แล้วไหลไปที่อำเภอแว้ง อำเภอสุไหงโก-ลก และอำเภอตากใบ รวมมีความยาว  บริเวณที่แม่น้ำไหลผ่าน โดยเฉพาะอำเภอสุคีริน เคยเป็นที่ตั้งของเหมืองทองคำหลายแห่งมาตั้งแต่ก่อนสมัยสงครามโลกครั้งที่สอง ถึงแม้ว่าปัจจุบันจะไม่ครึกครื้นเหมือนแต่ก่อน แต่อาชีพร่อนทองยังคงมีอยู่ โดยชาวบ้านใช้ภูมิปัญญาการขุดทองเป็นตัวหารายได้เสริมนอกจากการท่องเที่ยว

## อ้างอิง

โก-ลก
โก-ลก
โก-ลก
ก
หมวดหมู่:พรมแดนธรรมชาติไทย–มาเลเซีย
หมวดหมู่:อำเภอสุคิริน
หมวดหมู่:อำเภอแว้ง
หมวดหมู่:อำเภอสุไหงโก-ลก
หมวดหมู่:อำเภอตากใบ
สถานีทอทเทนแฮมคอร์ทโร้ด

**สถานีทอทเทนแฮมคอร์ทโร้ด** () เป็นสถานีหนึ่งของรถไฟใต้ดินลอนดอนซึ่งตั้งอยู่บนเซนต์ไกลส์เซอร์คัสในนครหลวงเวสต์มินสเตอร์ สถานีนี้อยู่ระหว่างสถานีออกซฟอร์ดเซอร์คัสและสถานีโฮลบอร์นบนสายเซ็นทรัล  สถานีเลสเตอร์สแควร์และสถานีกู๊ดจ์บนสายนอร์ธเธิร์น  และอยู่ในเขต 1

## สมุดภาพ

ภาพ:Tottenham_Ct_Rd_Stairs.JPG|บันไดไปสู่ชานชาลาของสายนอร์ทเธิร์น
ภาพ:Tottenham Court Road stn northbound Northern look north.JPG|ชานชาลาทางเหนือของสายนอร์ธเธิร์น


ทอทเทนแฮมคอร์ทโร้ด
ทอทเทนแฮมคอร์ทโร้ด
ทอทเทนแฮมคอร์ทโร้ด
ทอทเทนแฮมคอร์ทโร้ด
อารี ประธาน

thumb|อารี ประธาน
**อารี ปาทาน** เป็นนักร้องนำวงแฮมเมอร์ซึ่งได้ออกอัลบั้มชุดแรกปี 2522 ได้รับความนิยมอย่างแพร่หลาย เพลงที่ได้รับความนิยม เช่น เพลงบินหลา เพลงปักษ์ใต้บ้านเรา กรุงเทพ นาแล้ง

หมวดหมู่:นักร้องชายชาวไทย
หมวดหมู่:นักร้องจากจังหวัดนครนายก
หมวดหมู่:ชาวไทยเชื้อสายปาทาน
หมวดหมู่:มุสลิมชาวไทย
สถานีควีนสเวย์

**สถานีควีนสเวย์** () เป็นสถานีหนึ่งของรถไฟใต้ดินลอนดอนซึ่งตั้งอยู่บนจุดเชื่อมต่อระหว่างควีนสเวย์และถนนเบยส์วอเตอร์ และอยู่ทางทิศตะวันตกเฉียงเหนือจากสวนเคนซิงตัน สถานีนี้อยู่ระหว่างสถานีนอตติงฮิลล์เกตและสถานีแลงคาสเตอร์เกตบนสายเซ็นทรัล และอยู่ในเขต 1

## ประวัติ
สถานีควีนสเวย์ถูกเปิดในวันที่ 30 กรกฎาคม พ.ศ. 2443 ในชื่อ *ควีนส์โร้ด* () และถูกเปลี่ยนชื่อในวันที่ 9 กันยายน พ.ศ. 2489

## อ้างอิง

ควีนสเวย์
ควีนสเวย์
ควีนสเวย์
สถานีลาดกระบัง

**สถานีลาดกระบัง** เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ โดยสถานีลาดกระบังเป็นสถานีสุดท้ายก่อนเข้าสู่ท่าอากาศยานสุวรรณภูมิ 

ระดับพื้นดินมี **สถานีรถไฟลาดกระบัง** (รหัส: 3010; หม.) ซึ่งเป็นสถานีรถไฟทางไกลของการรถไฟแห่งประเทศไทย ในเขตลาดกระบัง กรุงเทพมหานคร

## ที่ตั้ง
อยู่บนแนวเส้นทางรถไฟทางไกลสายตะวันออก บริเวณสถานีรถไฟลาดกระบัง ใกล้กับทางแยกต่างระดับร่มเกล้า (จุดตัดทางพิเศษกรุงเทพฯ-ชลบุรี และถนนร่มเกล้า) ฝั่งตะวันออก ในพื้นที่แขวงคลองสามประเวศ เขตลาดกระบัง กรุงเทพมหานคร

สำหรับสถานีลาดกระบัง และสถานีบ้านทับช้าง มีระยะห่างประมาณ 6 กิโลเมตร ส่วนสถานีลาดกระบัง ถึงสถานีสุวรรณภูมิ ห่างกันประมาณ 6 กิโลเมตร

## แผนผังสถานี

## ทางเข้า-ออก
* **1** ถนนร่มเกล้า, ที่หยุดรถไฟลาดกระบัง
* **2** ลานจอดรถระยะยาว กรมทางหลวง

## เวลาให้บริการ

## สถานที่สำคัญใกล้เคียง
* วัดลาดกระบัง (วัดสาม)
* สถาบันเทคโนโลยีพระจอมเกล้าเจ้าคุณทหารลาดกระบัง *(ต่อรถไฟเข้าสถาบันฯ)*

## รถโดยสารประจำทาง

* 26(เสริม) (มีนบุรี - ARL ลาดกระบัง)
* 92(1-41) (เคหะร่มเกล้า - แฮปปี้แลนด์)
* 152(1-49) (แฮปปี้แลนด์ - สจล.)
* 517(1-56) (สจล. - อนุสาวรีย์ชัย)
* 549(S4) (มีนบุรี - ท่าอากาศยานสุวรรณภูมิ)
* สองแถว 1013 (333) (ARL ลาดกระบัง - สยามพรีเมี่ยมเอาท์เล็ต)
* สองแถว 1013 (777) ((วงกลม) ARL ลาดกระบัง - สจล.)
* สองแถว 1197 (หัวม่วง) (บางแก้ว - ARL ลาดกระบัง)
* สองแถว 1238 (มีนบุรี - ลาดกระบัง)
* รถตู้ ต.24 (มีนบุรี - โฮมโปรบางพลี)
* 1-73 ((วงกลม) นิคมฯ นำไกร - ร่มเกล้า)

## อ้างอิง

ลาดกระบัง
ลาดกระบัง
หมวดหมู่:สิ่งก่อสร้างตั้งแต่ พ.ศ. 2553
ลาดกระบัง
ลาดกระบัง
หมวดหมู่:ก่อตั้งในกรุงเทพมหานครในปี พ.ศ. 2553
ลาดกระบัง
เฮนรี แมนซินี

**เฮนรี แมนซินี** () (16 เมษายน ค.ศ. 1924- 14 มิถุนายน ค.ศ. 1994) เป็นนักประพันธ์เพลง คอนดักเตอร์ และนักเรียบเรียงเพลง ชาวอเมริกัน เคยได้รับรางวัลออสการ์มาแล้ว และเคยได้รับรางวัลแกรมมี่หลายรางวัลรวมถึงสาขาประสบความสำเร็จในอาชีพการงานในปี 1995 ผลงานที่มีชื่อเสียงของเขาเช่นธีมเพลงประกอบภาพยนตร์ซีรีส์เรื่อง *The Pink Panther* และเพลง Moon River

เฮนรี แมนซินี จบการศึกษาวิชาดนตรีจากสถาบันดนตรีที่มีชื่อเสียงแห่งมหานครนิวยอร์กที่ชื่อ The Carnegie Institute Of Technology Music School และเรียนต่อที่ Juilliard School of Music  เป็นลูกศิษย์ของอาจารย์ดนตรีที่มีชื่อเสียงอย่าง Castelnuovo -Tedesco และ Krenek งานของเขาส่วนมากเป็นงานแต่งเพลงและเป็นผู้อำนวยการเพลงประกอบภาพยนตร์และโทรทัศน์ และเพลง Moon River ที่โด่งดังเขาเป็นผู้แต่งทำนอง

## อ้างอิง
* ทองจีน บ้านแจ้ง, คอลัมน์ แบ็กโน้ตส์. *นิตยสารแปซิฟิค* ฉบับเดือนกันยายน พ.ศ. 2527 หน้า 46

หมวดหมู่:คีตกวีชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:ศิลปินสังกัดอาร์ซีเอวิคเตอร์
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากคลีฟแลนด์
หมวดหมู่:บุคคลจากพิตต์สเบิร์ก
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
รายชื่อโรงเรียนประจำจังหวัดในประเทศไทย

**รายชื่อโรงเรียนประจำจังหวัดในประเทศไทย** เป็นบทความที่รวบรวมรายชื่อโรงเรียนประจำจังหวัดโดยจำแนกตามจังหวัด

## [[ภาคเหนือ]]

## [[ภาคตะวันออกเฉียงเหนือ]]

## [[ภาคกลาง]]

## [[ภาคตะวันออก]]

## [[ภาคตะวันตก]]

## [[ภาคใต้]]

## อดีต

## อ้างอิง




โรงเรียน
พรรคปลดปล่อยแห่งประชาชนปฏิวัติ

thumb|ธงของพรรคปลดปล่อยแห่งประชาชนปฏิวัติ
**พรรคปลดปล่อยแห่งประชาชนปฏิวัติ** (Revolutionary People’s Liberation Party) ก่อตั้งเมื่อ พ.ศ. 2521 เป็นสาขาของขบวนการประชาชนเพื่อการปลดปล่อยตุรกี ซึ่งได้ตั้งชื่อใหม่เมื่อ พ.ศ. 2537 แนวคิดของพรรคสนับสนุนลัทธิมาร์กและต่อต้านสหรัฐอย่างรุนแรง

## ปฏิบัติการ

เน้นการโจมตีเจ้าหน้าที่รัฐบาลตุรกีในช่วง พ.ศ. 2523 จากนั้นอีก 10 ปีต่อมา เปลี่ยนมาเน้นที่การโจมตีผลประโยชน์ของต่างชาติ ใน พ.ศ. 2533 ออกมาต่อต้านสงครามอ่าวเปอร์เซีย พ.ศ. 2535 โจมตีสถานกงสุลสหรัฐ พ.ศ. 2543 ใช้ระเบิดพลีชีพโจมตีตำรวจตุรกี

## สมาชิก

ไม่ทราบขุมกำลังที่ชัดเจน การโจมตีเน้นที่อิสตันบูลและเมืองต่างๆในตุรกี

## อ้างอิง
* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 82 – 83

หมวดหมู่:ขบวนการทางการเมืองในประเทศตุรกี
ญิฮาดอิสลามปาเลสไตน์

**ญิฮาดอิสลามปาเลสไตน์** (; ) เป็นกองกำลังทางทหารของชาวปาเลสไตน์ที่ถูกจัดให้เป็นกลุ่มก่อการร้ายโดยสหรัฐ สหภาพยุโรป อังกฤษ ญี่ปุ่น แคนาดา ออสเตรเลียและอิสราเอลพัฒนามาจากนักรบปาเลสไตน์ในฉนวนกาซา ผู้นำกลุ่มคือ ราห์มาดาน ชาลลอห์ จุดมุ่งหมายต้องการสร้างรัฐปาเลสไตน์ที่เป็นรัฐอิสลามและทำลายล้างอิสราเอลด้วยญิฮาด ต่อต้านรัฐบาลอาหรับทุกประเทศที่ให้ความร่วมมือกับตะวันตก แต่แนวคิดของกลุ่มนี้ไม่ได้รับการยอมรับจากกลุ่มประเทศอาหรับสายกลาง กองพลอัล-กุดส์ของญิฮาดอิสลามปาเลสไตน์อ้างความรับผิดชอบต่อการโจมตีทางทหารหลายครั้งรวมทั้งระเบิดพลีชีพ

ญิฮาดอิสลามปาเลสไตน์มีขนาดเล็กกว่ากลุ่มฮามาสและไม่มีเครือข่ายทางสังคมดังที่กลุ่มฮามาสมี กลุ่มนี้ก่อตั้งในฉนวนกาซาเมื่อราว พ.ศ. 2523 โดยฟาติ ชากากีในฐานะที่เป็นสาขาของญิฮาดอิสลามอียิปต์ ได้รับการสนับสนุนทางการเงินบางส่วนจากฮิซบุลลอหฺ

## ภูมิหลังทางประวัติศาสตร์
 
กลุ่มนี้ตั้งอยู่ที่ดามัสกัส ประเทศซีเรียและเชื่อว่าแหล่งการเงินของกลุ่มมาจากซีเรียและอิหร่าน กลุ่มนี้เริ่มปฏิบัติการในเวสต์แบงก์และฉนวนกาซา แต่ก็มีการโจมตีในเลบานอนและจอร์แดนด้วย กลุ่มนี้มีลักษณะคล้ายฮามาสที่ใช้ศาสนาอิสลามในการโฆษณาชวนเชื่อเพื่อต่อต้านอิสราเอล พวกเขามีความเป็นพี่น้องกับมุสลิมในอียิปต์และรับเงินช่วยเหลือจากอิหร่าน

ฟาติ ชากากี เป็นผู้นำกลุ่มอยู่ 20 ปี เขาถูกฆ่าในมอลตาเมื่อเดือนตุลาคม พ.ศ. 2538 โดยกลุ่มที่ไม่ปรากฏชื่อ บางกลุ่มเชื่อว่าเป็นฝีมือของิสราเอล แต่ก็มีผู้เชื่อว่าเป็นฝีมือของปาเลสไตน์กลุ่มอื่น ญิฮาดอิสลามปาเลสไตน์ยังพยายามโจมตีอิสราเอลต่อไปหลังการตายของชากากี

ตั้งแต่เดือนกันยายน พ.ศ. 2543 ญิฮาดอิสลามปาเลสไตน์โจมตีอิสราเอลด้วยระเบิดพลีชีพหลายครั้ง การโจมตีหลายครั้งในเจนินระหว่าง พ.ศ. 2544 – 2545 ญิฮาดอิสลามปาเลสไตน์นำโดย มะห์มูด ตาวิลเบ อาลี เซฟอรี และตาเบธ มัรดาวี ออกมาอ้างความรับผิดชอบจนกระทั่งตาวัลเบถูกฆ่าและมัรดาวีถูกกองทัพอิสราเอลจับกุมตัว หลังการตายของชากากี ผู้นำกลุ่มคือ ราห์มาดาน ชาลลอห์ เป็นผู้ที่ถูกระบุว่าเกี่ยวข้องกับการก่อการร้ายโดยรัฐบาลสหรัฐตั้งแต่ พ.ศ. 2538 และกลายเป็นผู้อยู่ในรายชื่อของคนที่ตำรวจลับเอฟบีไอของสหรัฐต้องการตัวมากที่สุดใน พ.ศ. 2549

## ปฏิบัติการ

เน้นการโจมตีด้วยวิธีต่างๆ รวมทั้งระเบิดพลีชีพต่อทหารและประชาชนอิสราเอล และใช้การปลุกระดมให้ลุกฮือขึ้นสู้ เพื่อต่อต้านผลประโยชน์ของอิสราเอล โดยกลุ่มนี้ไม่เน้นต่อต้านผลประโยชน์ของสหรัฐ ญิฮาดอิสลามปาเลสไตน์มีการใช้ผู้หญิงวัยรุ่นเป็นมือระเบิดพลีชีพ เมื่อ 29 มีนาคม พ.ศ. 2547 Tamer Khuweir in Rifidia วัยรุ่นชาวอาหรับวัย 16 ปีถูกจับโดยเจ้าหน้าที่รักษาความปลอดภัยของอิสราเอล พี่ชายของเขากล่าวว่าน้องชายของเขาที่ถูกจับถูกญิฮาดอิสลามปาเลสไตน์ล้างสมอง

ญิฮาดอิสลามปาเลสไตน์กล่าวอ้างความรับผิดชอบต่อระเบิดพลีชีพที่ประสบความสำเร็จมากกว่า 30 ครั้ง มีรายงานว่ากลุ่มนี้ใช้รถที่ติดป้ายว่าสถานีโทรทัศน์หรือสำนักข่าวในการก่อเหตุ

## สมาชิก

ไม่ทราบขุมกำลังที่แน่ชัด พื้นที่ปฏิบัติการส่วนใหญ่อยู่ในอิสราเอล รวมทั้งบริเวณอื่นๆของตะวันออกกลาง เช่น เลบานอน ซีเรีย หรือบริเวณที่มีอิทธิพลของอิสราเอลปรากฏอยู่ ได้รับการสนับสนุนจากซีเรียและอิหร่าน

## อ้างอิง
* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 83
หมวดหมู่:ขบวนการแบ่งแยกดินแดนปาเลสไตน์
หมวดหมู่:ขบวนการก่อการร้าย
หมวดหมู่:ขบวนการอิงศาสนาอิสลาม
เจสซี แม็กคาร์ตนีย์

**เจสซี อาร์เธอร์ แม็กคาร์ตนีย์** () เกิดเมื่อวันที่ 9 เมษายน พ.ศ. 2530 คือนักร้อง-นักแสดงชาวอเมริกัน เจสซีร้องเพลงในแนวป๊อป และอาร์แอนด์บี ต้นคริสต์ทศวรรษที่ 2000 เจสซีเข้าร่วมกับวงบอยแบนด์ ดรีมสตรีท นอกจากนี้เจสซียังรับบทในภาพยนตร์ซีรีส์ชุด *[[ซัมเมอร์แลนด์]]*
 
## ประวัติ
เจสซี แม็กคาร์ตนีย์เกิดที่ Ardsley นิวยอร์ก สหรัฐอเมริกา  เป็นบุตรของนายสก็อต และนางกินเจอร์ แม็กคาร์ตนีย์ เจสซีเริ่มต้นชีวิตด้านดนตรีด้วยการร่วมแสดงในเทศกาลดนตรีท้องถิ่นเมื่ออายุ 7 ปี ก่อนที่จะเข้าร่วมในทัวร์ *[[เดอะคิงแอนด์ไอ]]* เมื่ออายุ 10 ปี พร้อมกับเล่นในรายการโทรทัศน์ *[[Phil of the Future]]* ต่อมาเจสซีย้ายไปอยู่ที่ลอสแอนเจลิส ซึ่งเขาได้กลายเป็นนักแสดง และนักร้องเมื่ออายุ 11 ปี  ตั้งแต่ พ.ศ. 2541 - 2544 เจสซีรับบทเป็น Adam Chandler, Jr. ในรายการโทรทัศน์ *[[ออลมายชิลเดรน]]* นอกจากนี้ยังได้รับบทรายการโทรทัศน์อื่นๆอีก อาทิ *[[ซัมเมอร์แลนด์]]* ซึ่งออกอากาศทางช่อง WB 2 ฤดู 

เจสซี รับบทร่วมกับ อาลิซซาเบธ ฮาร์นอส ในภาพยนตร์เรื่อง *เคธ* ซึ่งถ่ายทำเมื่อปลายปี พ.ศ. 2548 - ต้นปี พ.ศ. 2549 โดยมีนักแสดงนำคือ เจสซี แม็กคาร์ตนีย์ ถึงปัจจุบันก็ยังไม่มีกำหนดการออกฉาย แต่กลับทำเป็นภาพยนตร์ในซีดีไว้แทน

## ผลงานเพลง
* ปี 2004: *Beautiful Soul* 
* ปี 2006: *Right Where You Want Me* 
* ปี 2008: *[[ดีพาร์เทอร์|Departure]]*
* ปี 2010: "Shake"
* ปี 2010: "Body Languege"
* ปี 2011: "Have it all"
* ปี 2014: "In Technicolor"

## อ้างอิง

## แหล่งข้อมูลอื่น

* website jesse mccartney thailand   
* Facebook :: Jesse mccartney thailand fanpage  

* jessemac.com

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐนิวยอร์ก
จอห์น เมเยอร์

**จอห์น เคลย์ตัน เมเยอร์** () (นามสกุลอ่านว่า: ) เกิดเมื่อวันที่ 16 ตุลาคม ค.ศ. 1977 เป็นนักร้อง นักแต่งเพลงชาวอเมริกัน มาจากรัฐคอนเนตทิคัต เข้าศึกษาที่ Berklee College of Music ก่อนที่จะย้ายมาแอตแลนตา รัฐจอร์เจีย ในปี ค.ศ. 1998 ที่ที่เขาฝึกฝนหาประสบการณ์ทางด้านดนตรีเพิ่มเติม ผลงาน 2 อัลบั้มแรก *Room for Squares* และ *Heavier Things* ประสบความสำเร็จทางด้านยอดขายเป็นอย่างดี ได้รับรางวัลแผ่นเสียงทองคำขาวอยู่หลายรางวัล ต่อมาในปี 2003 เขาได้รับรางวัลแกรมมีสาขานักร้องชายเพลงป็อปยอดเยี่ยม จากเพลง "Your Body Is a Wonderland"

เมเยอร์เริ่มต้นโดยแสดงเพลงในแนวอะคูสติกร็อกและป็อป และเริ่มมีกลิ่นอายของเพลงบลูส์ (จากการที่เขาชื่นชมในตัวสตีวี เรย์ วอห์นเป็นพิเศษ) ในช่วงปี 2005 โดยร่วมงานกับศิลปินบลูส์อย่าง บี.บี. คิง และอีริก แคลปตัน จนได้ฟอร์มวง จอห์น เมเยอร์ ทริโอ ขึ้นมา ในการประกาศรางวัลแกรมมี ครั้งที่ 49 ประจำปี ค.ศ. 2007 เมเยอร์ได้รับรางวัลศิลปินป็อปฝ่ายชายยอดเยี่ยมกับเพลง "Waiting on the World to Change" และรางวัลอัลบั้มเพลงป็อปยอดเยี่ยม

เมเยอร์ยังมีผลงานสแตนด์อัพคอเมดี้ และงานเขียนให้กับนิตยสารหลายเล่ม ที่เป็นที่รู้จักเช่น *นิตยสารเอสไควร์* นอกจากนี้เขายังร่วมกิจกรรมการกุศลหลายครั้งผ่านโครงการ "Back to You" ที่รณรงค์ภาวะโลกร้อน

ชีวิตส่วนตัว จอห์นเคยคบหาดูใจกับดารานักร้องหญิงในวงการมาแล้วหลายคน อาทิ เจสสิก้า ซิมป์สัน เจนนิเฟอร์ เลิฟ ฮิววิต เจนนิเฟอร์ อนิสตัน วาเนสซา คาร์ลตัน เคต วินสเล็ต มินคา เคลลี เทย์เลอร์ สวิฟต์ เป็นต้น

## จอห์น เมเยอร์ ทริโอ
ในฤดูใบไม้ผลิปี 2005 เมเยอร์ได้ฟอ์รมวง จอห์น เมเยอร์ ทริโอ ขึ้นมา กับมือเบส Pino Palladino และ มือกลอง Steve Jordan เขาพบกับทั้งคู่ในงานสตูดิโอที่ผ่านมา ในงานเพลงทริโอมักจะเล่นเพลงในแนวบลูส์ร็อก ในเดือนตุลาคม 2005 วงของเขาได้ไปเปิดตัวให้กับวงเดอะโรลลิงสโตนส์ และในเดือนพฤศจิกายนปีเดียวกัน ได้ออกอัลบั้มแสดงสด อัลบั้มแรกชื่อว่า Try! ก่อนจะแยกวงกันในกลางปี 2006 
ในเดือนกันยายน เมเยอร์ได้ประกาศว่าเขามีแผนจะเริ่มงานกับวงใหม่ในอัลบั้มต่อไป (ปัจจุบันทั้งหมดกำลังทำอัลบั้มด้วยกันในสตูดิโอ)

## ผลงานอัลบั้ม
* *Room for Squares* (2001)
* *Heavier Things* (2003)
* *Continuum* (2006)
* *Battle Studies* (2009)
* *Born and Raised* (2012)
* *Paradise Valley* (2013)
* *The Search for Everything* (2017)
* *Sob Rock* (2021)

## รางวัลที่ได้รับ

## อ้างอิง

หมวดหมู่:นักร้องอเมริกัน
หมวดหมู่:บุคคลจากบริดจ์พอร์ต
หมวดหมู่:ผู้ที่ได้รับรางวัลแกรมมี
ขบวนการอิสลามแห่งอุซเบกิสถาน

**ขบวนการอิสลามแห่งอุซเบกิสถาน** (Islamic Movement of Uzbekistan) เป็นกลุ่มนิยมอิสลามในเอเชียกลางที่ต่อต้านการปกครองของนายอิซลอม คาลิมอฟ ประธานาธิบดีอุซเบกิสถานที่แยกรัฐออกจากศาสนา ผู้นำกลุ่มคือนายโทเฮอร์ โยลคาเชฟ แนวคิดของกลุ่มต้องการก่อตั้งรัฐอิสลามในอุซเบกิสถาน รวมทั้งเน้นการต่อต้านอิสราเอลและชาติตะวันตก

## ปฏิบัติการ

ก่อน พ.ศ. 2544 กลุ่มนี้เน้นการโจมตีที่ผลประโยชน์ของอุซเบกิสถาน เช่นการวางระเบิดรถยนต์ในกรุงทัชเคนต์เมื่อ พ.ศ. 2542 รวมทั้งการจับตัวชาวต่างชาติเป็นตัวประกันในช่วง พ.ศ. 2542 – 2543 และหลังเดือนตุลาคม พ.ศ. 2544 กลุ่มนี้ได้เน้นการโจมตีทหารที่เข้าไปรบในอัฟกานิสถาน

## สมาชิก

มีกำลังนักรบประมาณ 2,000 คน กระจายอยู่ทั่วไปในเอเชียใต้และเอเชียกลาง โดยจะออกปฏิบัติการในอัฟกานิสถาน อิหร่าน คีร์กีซสถาน ปากีสถาน ทาจิกิสถาน และอุซเบกิสถาน

## อ้างอิง
* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 84 - 85
## แหล่งข้อมูลอื่น
* Islamic Movement of Uzbekistan (IMU) 

หมวดหมู่:ขบวนการทางการเมืองในประเทศอุซเบกิสถาน
หมวดหมู่:ขบวนการอิงศาสนาอิสลาม
ศูนย์ชั่งตวงวัดภาคตะวันออกเฉียงเหนือ (ขอนแก่น)

**ศูนย์ชั่งตวงวัดภาคตะวันออกเฉียงเหนือ (ขอนแก่น)** ได้รับการประกาศจัดตั้งและมอบอำนาจหน้าที่จาก กระทรวงพาณิชย์ เมื่อวันที่ 10 เมษายน พ.ศ. 2549 ทำหน้าที่เป็นสำนักงานสาขาชั่งตวงวัดเขต 2-1 ขอนแก่น มีเขตอำนาจในท้องที่จังหวัดขอนแก่น จังหวัดกาฬสินธุ์ จังหวัดมหาสารคาม และจังหวัดร้อยเอ็ด และให้มีเขตอำนาจในส่วนที่เกี่ยวกับการสนับสนุนการปฏิบัติงานของสำนักงานสาขาชั่งตวงวัดที่จัดตั้งขึ้นในท้องที่ภาคตะวันออกเฉียงเหนือด้วย

อำนาจหน้าที่ตามพระราชบัญญัติ มาตราชั่งตวงวัด
1.เก็บรักษาแบบมาตราชั่งตวงวัด
2.ออกหนังสือรับรองการประกอบธุรกิจและใบอนุญาต
3.ตรวจสอบและให้คำรับรองเครื่องชั่งตวงวัด
4.จดทะเบียนเครื่องหมายเฉพาะตัว
5.ปฏิบัติการอื่นตามที่บัญญัติไว้ในพระราชบัญญัติ

1.เก็บรักษาแบบมาตราชั่งตวงวัด

แบบมาตราชั่งตวงวัด มีความสำคัญอย่างยิ่งสำหรับงานตรวจสอบตรวจรับรองเครื่องชั่งตวงวัด 
จะใช้เป็นเครื่องมือในการเปรียบเทียบกับค่าที่เครื่องชั่งตวงวัดนั้นแสดงออกมาว่าผิดไปจากแบบมาตรามาก
น้อยเพียงใด ถูกต้องหรือไม่มากน้อยเพียงใดเกินไปจากที่กฎหมายชั่งตวงวัดได้กำหนดไว้ในกฎกระทรวง
ที่ออกตามพระราชบัญญัติมาตราชั่งตวงวัด เพื่อคุ้มครองให้การวัดใด ๆ ก็ตามในชีวิตประจำวันของประชาชนในประเทศมีความน่าเชื่อถือ สามารถนำไปใช้แลกเปลี่ยนสินค้าและบริการ คำนวณภาษีอากร การควบคุมตามกฎหมายต่าง ๆ การควบคุมความปลอดภัย การดุแลรักษาสุขภาพ และกิจกรรมอื่นได้โดยสะดวก ถูกต้องแม่นยำ
ดังนั้น สำนักงานจึงได้กำหนดมาตรฐานเพื่อดูแลรักษาแบบมาตราของเครื่องชั่งตวงวัดไว้อย่างดี สามารถให้บริการตรวจสอบให้กับตุ้มน้ำหนัก, เครื่องชั่ง, เครื่องตวง, เครื่องวัดต่าง ๆ ได้

2.ออกหนังสือรับรองการประกอบธุรกิจและใบอนุญาต
การประกอบธุรกิจที่เกี่ยวกับการนำเข้า การผลิต ซ่อม ขาย เครื่องชั่งตวงวัดจะต้องขอหนังสือรับรองการประกอบธุรกิจทุกปี และต้องปฏิบัติตามกฎระเบียบที่สำนักงานกลางกำหนดไว้ 

3.ตรวจสอบและให้คำรับรองเครื่องชั่งตวงวัด
เครื่องชั่งตวงวัดตามกฎหมายชั่งตวงวัดต้องได้รับการตรวจสอบและได้รับคำรับรองของพนักงานเจ้าหน้าที่ชั่งตวงวัดยกเว้นเครื่องชั่งตวงวัดทีรัฐมนตรีประกาศยกเว้น ซึ่งการรับรองกระทำโดยประทับหรือแสดงเครื่องหมาย
คำรับรองและออกหนังสือรับรองประจำเครื่อง แต่ในกรณีที่ไม่สามารถประทับเครื่องหมายได้ เนื่องจากจะเกิดความเสียหายก้สามารถออกหนังสือสำคัญให้อย่างเดียวก็ได้

ดังนั้นผู้ประกอบธุรกิจชั่งตวงวัดที่นำเข้า ผลิต ซ่อม ขาย หรือครอบครองเครื่องชั่งตวงวัดที่ยังไม่มีเครื่องหมายคำรับรองต้องนำเครื่องมารับการตรวจสอบเพื่อขอคำรับรองจากพนักงานเจ้าหน้าที่

4.จดทะเบียนเครื่องหมายเฉพาะตัว
ผู้ประกอบธุรกิจชั่งตวงวัดที่นำเข้า ผลิต ซ่อม  ต้องมายื่นขอจดทะเบียนเครื่องหมายเฉพาะตัว
เพื่อไม่ให้ซ้ำกัน แล้วแสดงไว้บนเครื่องชั่งตวงวัดที่ตนเองนำเข้า ผลิต หรือซ่อม

5.ปฏิบัติการอื่นตามที่บัญญัติไว้ในพระราชบัญญัติ

## แหล่งข้อมูลอื่น
* ศูนย์ชั่งตวงวัดภาคตะวันออกเฉียงเหนือ (ขอนแก่น)

หมวดหมู่:กระทรวงพาณิชย์
ดอกคูน (เพลง)

**เพลง"ดอกคูน"** แต่งเมื่อ ปี พ.ศ. 2515 คำร้องและทำนองโดย เวียรชัย พรหมสาขา ณ สกลนคร ขับร้องโดย เล็ก นิรมล หรือ นิรมล ทองสอดแสง (ผู้มีน้ำเสียงเหมือน สวลี ผกาพันธ์) ใช้เป็นเพลงประกอบละครโทรทัศน์ (ช่อง 5 ขาว-ดำ ขอนแก่น) ต่อมาได้ส่งเพลงนี้เข้าประกวดตามโครงการส่งเสริมนักร้องนักประพันธ์เพลง จัดโดยศูนย์คนตรีวาทินี เมื่อปี พ.ศ. 2527 ได้รับรางวัลที่ 2 (รางวัลที่ 1 คือเพลง สื่อรัก ของ สมชาย พรปรีชา) และศูนย์ดนตรีวาทินีได้ทำการบันทึกเป็นแผ่นเสียงขับร้องโดย ชื่นชม ยมสังข์

:คำร้อง-ทำนอง: เวียรชัย พรหมสาขา ณ สกลนคร

:หมู่มวลดอกไม้ใดใดในหล้า
:ต่างเกิดกันมา สวยงามสง่าเหมาะสม
:ดั่งเช่นดอกคูน เพิ่มพูนแต่ความชื่นชม
:สดชื่นรื่นรมย์ เมื่อชมสุขสมซึ้งใจ

:ดอกคูนแลเหลืองระย้าอร่าม
:ชวนใจวาบหวาม สวยงามไม่ด้อยกว่าใคร
:จะเย็นจะร้อน พื้นดินแห้งแล้งเพียงใด
:ดอกคูนสดใส ไฉไลยั่วใจภมร

::เหว่ว้าอาดูร
::ก็มีดอกคูนเป็นเพื่อนถ่ายถอน
::ยามโหยโรยอ่อน
::เหนื่อยกายพักผ่อน
::ร่มคูนอุ่นใจ

:ห่างไกลเจ้านี้ชีวีจึงหม่น
:โอ้จิตใจคน วกวนแปรเปลี่ยนเวียนไป
:บากหน้ากลับคืนลานคูนก่อนสูญสิ้นใจ
:หากชีพสลาย ฝังกายใต้ร่มลานคูน.

รับข้อมูลจาก "http://th.wikisource.org/wiki/ดอกคูน "
## แหล่งข้อมูลอื่น
* ฟังเพลงดอกคูน (เล็ก นิรมล)

หมวดหมู่:เพลงลูกกรุง
ไกลโคไลซิส

**ไกลโคไลซิส ** (; จาก *glycose* ซึ่งเป็นรูปเก่าของ glucose + *-lysis* การเสื่อมสลาย) เป็นวิถีเมทาบอลิกที่เปลี่ยนกลูโคส (C6H12O6) ไปเป็นไพรูเวต (CH3COCOO− หรือกรดไพรูวิก) และไฮโดรเจนไอออน (H+) โดยพลังงานอิสระเทอร์มอไดนามิกที่ถูกปล่อยออกในกระบวนการนี้ได้ถูกนำมาใช้ในการสร้างโมเลกุลพลังงานสูง ATP (adenosine triphosphate) กับ NADH (reduced nicotinamide adenine dinucleotide)  ไกลโคไลซิสเป็นชุดของกระบวนการทางเคมีที่มีเอนไซม์เร่งสิบกระบวนการ โมโนแซ็กคาไรด์ส่วนใหญ่ เช่น ฟรุกโตส กาแล็กโทส สามารถถูกแปลงไปเป็นหนึ่งในสารมัธยันตร์ (intermediates) ในกระบวนการไกลโคไลซิสได้ สารมัธยันตร์เหล่านี้อาจถูกนำไปใช้โดยตรงหรือเข้าเป็นส่วนหนึ่งของกระบวนการไกลโคไลซิสต่อก็ได้ ยกตัวอย่างเช่นสารมัธยันตร์ dihydroxyacetone phosphate (DHAP) นั้นเป็นแหล่งกำเนิดกลีเซอรอลที่ซึ่งรวมเข้ากับกรดไขมันเป็นไขมัน

ในสิ่งมีชีวิตส่วนใหญ่ ไกลโคไลซิสนั้นเกิดขึ้นในไซโทซอล ชนิดของไกลโคไลซิสที่พบมากที่สุดคือวิถี *Embden-Meyerhof-Parnas (EMP pathway)* ที่ซึ่งค้นพบโดย Gustav Embden, Otto Meyerhof และ Jakub Karol Parnas ไกลโคไลซิสนั้นอาจหมายถึงวิถีอื่น ๆ ก็ได้ เช่นวิถี *[[Entner–Doudoroff pathway]]* อย่างไรก็ตาม ในบทความนี้จะมุ่งเน้นไปที่วิถี Embden-Meyerhof-Parnas pathway เป็นหลัก

วิถีของไกลโคไลซิสสามารถแบ่งออกเป็นสองช่วง คือ
# ระยะการเตรียม (หรือการลงทุน; Investment) ที่ซึ่งมรการใช้ ATP
# ระยะจ่ายออก (Pay Off) ที่ซึ่งผลิต ATP ออกมา

## ภาพรวม
ภาพรวมปฏิกิริยาไกลโคไลซิสคือ




การใช้สัญลักษณ์ในสมการด้านบนนี้อาจทำให้เหมือนกับสมการนี้ไม่สมดุลที่อะตอมออกซิเจน ไฮโดรเจน และประจุ ที่ซึ่งในความเป็นจริงนั้นสมดุลอะตอมจะสมดุลโดยหมู่ฟอสเฟต (Pi) สองอัน:
* ที่ซึ่งอาจปรากฏในรูปของ hydrogen phosphate anion (HPO42−), dissociating to contribute 2 H+ overall
* ที่ซึ่งปลดปล่อยออกซิเจนอะตอมเมื่อยึดเข้ากับโมเลกุล adenosine diphosphate (ADP) ส่งผลให้เกิด 2O ในที่สุด

ส่วนสมดุลประจุนั้นสมดุลด้วยความแตกต่างระหว่าง ADP กับ ATP ในสภาแวดล้อมเซลล์ หมู่ไฮดรอกซิลทั้งสามของ ADP จะคลายพันธะออกเป็น −O− and H+ ที่ซึ่งทำให้ ADP3− และไอออนของมันมีแนวโน้มจะคงอยู่ในพันธะไอออนิกกับ  Mg2+ ซึ่งทำให้เกิด ADPMg−  ATP นั้นเหมือนกันแต่ต่างเพียงว่ามันมีหมู่ไฮดรอกซิลสี่หมู่ จึงทำให้เกิด ATPMg2− แทน จากความต่างนี้และประจุแท้จริงบนหมู่ฟอสเฟตสองหมู่นี้เท่ากัน ประจุสุทธิจะอยู่ที่ −4 ต่อฝั่ง ที่ซึ่งสมดุลกัน

## อ้างอิง

หมวดหมู่:ชีวเคมี
หมวดหมู่:วิถีเมแทบอลิซึม
หมวดหมู่:คาร์โบไฮเดรต
หมวดหมู่:การหายใจระดับเซลล์
หมวดหมู่:ปฏิกิริยาเคมี
ฮิฟีสตัส

**ฮิฟีสตัส**  (, ) (, ) เป็นเทพเจ้าแห่งช่างตีเหล็ก (blacksmith) ช่างฝีมือ ช่างศิลป์ ประติมากร โลหะ โลหะวิทยา (metallurgy) ไฟและภูเขาไฟ ภาคโรมัน คือ วัลแคน ในเทพปกรณัมกรีก ฮีฟีสตัสเป็นพระโอรสของซูสกับพระนางฮีรา หรือบางตำราก็ว่าท่านเกิดมาแต่เฉพาะเทวีฮีรา และมีแอโฟรไดทีเป็นชายา 

ฮิฟีสตัสเป็นเทพช่างตีเหล็ก ทรงประดิษฐ์อาวุธทั้งหมดของพระเจ้าบนโอลิมปัส พระองค์เป็นช่างตีเหล็กของเหล่าทวยเทพ และทรงได้รับการบูชาในศูนย์การผลิตและอุตสาหกรรมของกรีซ โดยเฉพาะอย่างยิ่งกรุงเอเธนส์ ลัทธิบูชาฮีฟีสตัสมีศูนย์กลางในเลมนอส ฮิฟีสตัสมีลักษณะเด่นคือเป็นเทพพิการ มีขาไม่สมประกอบ มีกริยาอาการเหมือนคนทุพพลภาพ และถือเครื่องมือช่างตลอดเวลา ท่านจึงได้รับฉายาเรียกหลายอย่างที่แสดงถึงลักษณะทางกายภาพ เช่น
* () "ผู้ง่อยเปลี้ย" (ความหมายตรงตัวว่า "ง่อยทั้งสองขา")
* () "ผู้มีเท้าคด"
* () "ช่างทองแดง"
* () "ผู้มีทักษะศิลป์เป็นที่เลื่องลือ"
* () "ผู้มีแผนมาก" หรือ "ผู้มากปัญญา" 

สัญลักษณ์ของฮิฟีสตัสมีค้อน ทั่งและคีมคู่ของช่างตีเหล็ก

## อ้างอิง

หมวดหมู่:เทพเจ้ากรีก
หมวดหมู่:เทพแห่งวิศวกรรม
อรชุน (แก้ความกำกวม)

**[[อรชุน]]** เป็นชื่อตัวละครจากมหาภารตะ ถูกนำมาใช้ตั้งชื่อต่างๆ คือ

* กลุ่มดาวเคราะห์น้อยอรชุน - คลาสหนึ่งของกลุ่มดาวเคราะห์น้อยใกล้โลก
* อรชุน รินทรวิฑูรย์ - ผู้ประกาศข่าวชาวไทย
* เพลงอรชุน - เพลงของจตุพร พรหมพันธุ์

นอกจากนี้อาจหมายถึง คุรุอาร์จัน หรือบางครั้งทับษัพท์ว่า คุรุอรชุน